《祀灶词》
清代·张湄

海风刁骚西日暝，爆竹满城独客警。送神何归云上天，云车飙马相腾骞。

胶牙饧果臈尾酎，饮食媚神术不售。居高听卑天耳聪，灶君有言长落后，安用黄羊致暴富。

作者简介：浙江钱塘人，字鹭洲，号南漪，又号柳渔。雍正十一年进士，官至兵科给事中。工诗，与金志章、厉鹗等以诗相切磋。有《柳渔诗钞》。